ولی رحمانی

سید محمد ولی رحمانی (1943–2021ء) ایک ہندوستانی عالم دین، ماہر قانون، سیاست  دان، صوفی اور نثر نگار تھے۔ وہ بہار ودھان سبھا کے رکن، امارت شرعیہ بہار و اڑیسہ و جھارکھنڈ کے امیر شریعت، آل انڈیا مسلم پرسنل لا بورڈ کے جنرل سیکریٹری تھے۔

سوانح 
محمد ولی رحمانی کی ولادت 5 جون 1943ء مطابق 3 جمادی الثانی 1362ھ میں ہوئی تھی۔ انھوں نے 1974ء سے 1996ء تک مسلسل بہار قانون ساز کونسل کے رکن کی حیثیت سے خدمات انجام دیے۔ وہ اپنے والد منت اللہ رحمانی کی وفات 1991 کے بعد سے خانقاہ رحمانی مونگیر کے سجادہ نشین اور جامعہ رحمانی مونگیر کے سرپرست رہے۔ ان کے دادا محمد علی مونگیری ندوۃ العلماء کے محرک اور دارالعلوم ندوۃ العلماء لکھنؤ کے بانی و ناظم اول تھے۔ 

ولی رحمانی اپنی وفات تک آل انڈیا مسلم پرسنل لا بورڈ کے جنرل سکریٹری کے طور پر خدمات انجام دے رہے تھے۔ انہوں نے رحمانی 30 کے نام سے ایک تعلیمی ادارہ قائم کیا۔ ل اس ادارہ سے ہر سال NEET اور JEE میں 100 سے زائد طلبہ منتخب ہوتے ہیں۔ 

ولی رحمانی کی حیات و خدمات پر مشتمل مقالات کا مجموعہ ہفت روزہ نقیب کا خصوصی شمارہ امیر شریعت سابع نمبر، محمد شمشاد رحمانی کی نگرانی میں شائع ہوا۔ شاہ عمران حسن نے ان  کی سوانح عمری حیات ولی لکھی ہے۔

تصنیفات و تالیفات 
ولی رحمانی کی تصنیفات و تالیفات کی تعداد تقریباًبائیس ہے جو ادبی، قانونی، اصلاحی، سیاسی، سماجی، تاریخی، سوانحی، تنقیدی، تحقیقی اور فقہی نوعیت کی الگ الگ موضوعات پر لکھی گئی ہیں۔ ان کی میں درج ذیل شامل ہیں:
 بیعت عہد نبوی میں 
 آپ کی منزل یہ ہے 
 شہنشاہ کونین کے دربار میں 
 کیا 1857 پہلی جنگ آزادی تھی
 دینی مدارس میں صنعت و حرفت کی تعلیم
 تصوف اور حضرت شاہ ولی اللہ
 مجموعہ رسائل رحمانی

حوالہ جات 
http://www.rahmanimission.info/president.html

بیرونی روابط 
 http://www.aimplboard.in/board-mebers.php
 http://pragmaticwealth.net/Magazine/Editorial-Team
 http://twocircles.net/2010sep20/ والی_رحمانی_پروجیکٹ_ڈپٹی_سیمی_بیہار۔حرم HTML
 http://www.tehelka.com/2016/10/triple-talaq-row-muslim-law-board-to-boycott-uniform-cival-code/
 http://www.rahmanimmission.org

1943ء کی پیدائشیں
بقید حیات شخصیات
بھارت کے سنی علما
بھارتی تعلیمی سوانح حیات نامکمل
دیوبندی شخصیات
علماء علوم اسلامیہ
Short description is different from Wikidata